KÜLAKROSSI SARJA
 IV etapp
Rahvakrossivõistlus
11.07.2009
VÕISTLUSJUHEND
Registreeritud EAL-is nr. .........

1. Võistluse ajakava
Võistlus toimub laupäeval, 11.07.2009, Pärnumaal, Tõstamaa vallas, Pootsi külas, Pootsi krossirajal.
9.00 - 10.30 registreerimine, dokumentide- ja tehniline kontroll
9.30-10.45 treeningsõidud
11.00 võistluste avamine, võistlejate koosolek
11.15 võistlusõidud
autasustamine orienteeruvalt 16.00
Võistluse täpne ajakava, stardijärjekord ja info võistluse teadetetahvlil.
2. Korraldaja
2.1. Võistlus peetakse vastavalt EAL Võistlusmäärustikele ja kooskõlas FIA Spordikoodeksiga, kehtivate rahvakrosssi tehniliste tingimuste, rahvakrossi võistluste korraldamise üldalustega ja käesoleva võistlusjuhendiga.
Võistlus on registreeritud Tõstamaa  vallas.
2.2. Info Rando Rand (telefon: 5276562),
2.3. Korraldajad
Võistluse korraldab MTÜ Külakross
Võistluse peakorraldaja – Rando Rand
Võistluse peakohtunik – Ivo Uutar
Tehniline komisjon ja ohutusülem – Tõnis Uutar
Võistluste tulemused – Rain Rees
Võistluste sekretär – Liina Tetsmann
3. Rada 
Pootsi krossirada, pikkus 500 m, laius 6-16 meetrit, sõidusuund mööda vastupäeva. Rajakatteks muld, kruus. Võistlusraja servad tähistatud.
4. Võistlusklassid
4.1. Lubatud osaleda kõikidel 2WD veoskeemiga kinnise kerega sõiduautodel. 
4.2 Ühel autol võib ühes klassis osaleda 2 võistlejat. Üks võistleja võib osaleda kahes klassis.
Sprint
Noored (-17 k.a)
Naised
Esivedu (täiskasvanud)
Tagavedu (täiskasvanud)
Kross
Esivedu
Tagavedu
4.3. Võistlusautod peavad vastama vähemalt rahvakrossi tehnilistele tingimustele, võivad osaleda EAL Tehnilist kaarti omavad võistlusautod.
4.4. Võistlusnumbrid organisaatorilt. (Eelnevalt osalenutele kinnitatud püsinumbrid. Info võistluste kodulehelt http://web.zone.ee/kylakross)
5. Osavõtjad
5.1. Osavõtjad peavad mandaadis esitama täidetud osavõtuankeedi. Krossiklassides võistlejad peavad esitama Rahvakrossi võistlejakaardi või EAL-i kehtiva võistlejalitsentsi koos registreerija litsentsiga.
5.2. Alla 18.a. vanused võistlejad peavad esitama vastutava isiku allkirjaga kinnitatud osavõtuankeedi.
5.3. Alates 16. eluaastast võib osaleda täiskasvanute klassides. Naisteklassis vanuselist piirangut pole.
5.3. Juhiluba ei ole vajalik.
5.4. Ühe klassi osavõtutasu kohapeal 250.-, noorte klassidel 200.-. Eelregistreerimisel osavõtutasud vastavalt 200.- ja 150.-  Võistleja loetakse eelregistreerunuks osavõtutasu laekumisel hiljemalt 18. juuniks 2009 MTÜ Külakross arveldusarvele Sampo pangas nr. 332811250005. Võistleja mittestartimisel osavõtutasu ei tagastata.
Kui osaletakse mitmes klassis, siis tasutakse vastavate klasside osavõtutasu.
6. Võistluste käik
1. Rajaga tutvumine jalgsi. Võistluse alguses kõigil klassidel kolonnis turvaauto järgi 1 tutvumisring.
2. Klasside võistlusdistantsi pikkused määratakse võistluspäev hommikul korraldajate poolt, võttes arvesse ilma, rajaolusid ja võistlejate hulka.
3. Sprint. Arvestus noorte (-17), naiste ning esi- ja tagaveoliste veoskeemiga masinatel eraldi. Igal võistlejal kolm starti. Starditakse üksi. Starditakse eelstardist ja ajavõtt lendstardiga rajajoonest. Ringide arv vastavalt korraldajate otsusele võistluspäeva hommikul. Iga vooru parim aeg saab 1 punkti, teine 2, kolmas 3 jne. Sõidus katkestamine või starti mitte ilmumine annab võistlejate arv+1 punkti.
Esimese vooru stardijärjekord loositakse. Teise vooru starditakse pööratud järjestuses. Kolmanda vooru stardijärjekord selgitatakse kahe esimese vooru punktide liitmise põhjal. Starditakse tõusvas pingejärjekorras. Võitja selgub kahe parima vooru punktide liitmise põhjal. Võrdsete punktide põhjal võetakse arvesse viimase vooru aeg, nende võrdsuse korral teise vooru aeg.
4. Kross. Esi- ja tagaveoliste veoskeemiga rahvakrossi tehnilistele tingimustele vastavate autode võistlus koosneb kvalifikatsioonist, kahest eelsõidust ja finaalist. Kvalifikatsioonis läbitakse kaks ringi, nö. soojendusring ja ring aja peale. Peale "kiire ringi" lõppu tullakse kohe rajalt. Kvalifikatsiooni aegade põhjal järjestatakse esimese eelsõidu stardijärjekord. Eelsõidus rajal korraga kuni 12 autot. Esimese eelsõidu tulemuste alusel saadakse teise eelsõidu stardijärjekord. Eelsõidu võitja saab 1 punkti, teine 2 punkti jne. Starti mittetulemine: võistlejate arv+1 punkt. Finaali stardijärjekord saadakse eelsõitude punktide alusel. Võrdsete punktide korral vaadeltakse teise sõidu tulemust.
Stardis kasutatakse 2-3-2 stardipaigutust. Stardipaigutust võib muuta kohtunike otsusel.
Superfinaal kõikidele rahvakrossi autodel võistlejatele. Starti ei lubata üle 12 auto. Stardijärjekord vastavalt hommikuse kvalifikatsiooni tulemusele, kus halvem aeg stardib eestpoolt.Võistlusdistantsi pikkus määratakse võistluspäeva hommikul kohtunikekogu poolt.
Võistlussõidu katkestajad järjestatakse vastavalt läbitud ringide arvule.
5. Start lipuga. Valestardi korral start korratakse, teistkordsel rikkumisel sama võistleja poolt järgneb stardist eemaldamine.
6. Ajavõtt 0,1 sekundilise täpsusega.
7. Korraldajatel on õigus võistluste käiku ja läbiviimisesse viia sisse jooksvalt muudatusi, tagades osalejate informeerituse.
7. Protestid
Protestid lahendab peakohtunik koos kohtunikekoguga. Vajadusel küsitletakse osapooli. Protest esitatakse kirjalikult, hiljemalt 15 minutit peale vastava sõidu lõppu.
8. Autasustamine
Iga masinaklassi kolme parimat autasustatakse karika ja diplomiga. Rahvakrossi klassis autasustakse eraldi karikaga parimat noort. 
9. Vastutus
1. Võistluste korraldaja ega EAL ei vastuta võimalike õnnetuste ja nende tagajärgede eest.
2. Võistluste ajal vastutab võistleja enda ja oma kaaskondlaste käitumise eest võistluspaigas. Võistluste käigus üles kerkinud probleemide, küsimuste või ettepanekute puhul võib võistluse kohtunike poole pöörduda ainult võistleja või võistleja ülesandmiselehel esitatud esindaja. Võistlussõidu toimumise ajal kohtunike töö segamine või takistamine on keelatud. Ebasportliku käitumise või kohtunike töö takistamise eest võistleja või tema kaaskondlaste poolt, kaasneb võistleja diskvalifitseerimine ja otsus edasikaebamisele ei kuulu.